
KAZLŲ RŪDOS SPORTO CENTRO DIREKTORIUS

ĮSAKYMAS
DĖL STALO TENISO TURNYRO SPORTO CENTRO TAUREI LAIMĖTI NUOSTATŲ TVIRTINIMO
2026 m. lapkričio   d. Nr. BVĮ-
Kazlų Rūda
Vadovaudamasi Kazlų Rūdos savivaldybės mero 2020 m. spalio 19 d. potvarkiu Nr. MV-77 patvirtinto Kazlų Rūdos sporto centro direktoriaus pareigybės aprašymo IV dalies 5.15 papunkčiu,
t v i r t i n u  stalo teniso turnyro Sporto centro Taurei laimėti nuostatus. (pridedama).

Direktorė 








    Sandra Kilikevičienė
PATVIRTINTA

Kazlų Rūdos 

Sporto centro direktorės
2026 m. lapkričio d.
įsakymu Nr. BVĮ 1.3-

KAZLŲ RŪDOS SAVIVALDYBĖS STALO TENISO 

TURNYRO SPORTO CENTRO TAUREI LAIMĖTI NUOSTATAI

I. TIKSLAS IR UŽDAVINIAI
1. Populiarinti stalo tenisą tarp Kazlų Rūdos savivaldybės gyventojų.

2. Didinti bendruomenės užimtumą laisvalaikiu renkantis sportą.
3. Sudaryti galimybes dalyvauti varžybinėje veikloje skirtingo pajėgumo sporto mėgėjams.
4. Išaiškinti stipriausius savivaldybės stalo teniso žaidėjus skirtingose pajėgumo grupėse.
5. Skatinti, kad vis daugiau žmonių įsitrauktų į aktyvią fizinę-sportinę veiklą. 

II. VYKDYMO SĄLYGOS
6. Stalo teniso turnyre gali dalyvauti visi norą pareiškę sportininkai.

7. Priklausomai nuo dalyvių skaičiaus, turnyras vykdomas dvejose ar trejose meistriškumo kategorijose: “A”/“B”/”C” divizionuose. 

8. Jeigu viename divizione registruosis ne daugiau nei 8 dalyviai, visas turnyras vyks tik rato sistema. Jei kuriame nors divizione bus daugiau nei 8 dalyviai, tuomet jie bus skirstomi į pogrupius ir žaidžiama ratų sistema.

9. Iš kiekvieno pogrupio į tolimesnį etapą pateks po 2-4 žaidėjus.

10. Pogrupiuose susitikimai žaidžiami iki 3 laimėtų setų. Laimėjimas - 2 taškai, pralaimėjimas – 1 taškas. Mažasis (dėl trečios vietos) ir didysis (dėl pirmos vietos) finalas žaidžiamas taip pat iki trijų laimėtų setų.

11. Esant vienodai taškų sumai, grupinėse varžybose aukštesnę vietą užims žaidėjas:

a) kuris bus laimėjęs tarpusavio susitikimą;
b) kurio bus geresnis laimėtų-pralaimėtų setų balansas.

III. VARŽYBŲ LAIKAS IR VIETA
12. Kazlų Rūdos savivaldybės stalo teniso turnyras vyks 2026.11.15 dieną (sekmadienį). Pradžia - 11 val.

13. Turnyras vyks Kazlų Rūdos Sporto centro salėje S.Daukanto g.18.

14. Dalyvių registracija tel. +370 685 49283, el.p. giedrius.gorianovas@kazlurudossportocentras.lt arba turnyro dieną vietoje iki 10.30 val.
IV. APDOVANOJIMAI

15.  Turnyro nugalėtojas ir prizininkai skirtingose pajėgumo kategorijose apdovanojami Kazlų Rūdos Sporto centro įsteigtais prizais.

